Sør-Rogaland tingrett

Sør-Rogaland tingrett er en norsk tingrett som ble opprettet 26. april 2021 gjennom en sammenslåing av Dalane tingrett, Jæren tingrett og Stavanger tingrett. Domstolen sogner til Rogaland lagsogn i Gulating lagdømme og har rettssted i Egersund, Sandnes og Stavanger.

Domstolen har totalt 73 ansatte. Den dømmende virksomheten består av 33 tingrettsdommere og dommerfullmektiger. Den administrative virksomheten består av 40 saksbehandlere og adminstrativt ansatte.

Rettskretsen dekker kommunene Bjerkreim, Eigersund, Gjesdal, Hjelmeland, Hå, Klepp, Kvitsøy, Lund, Randaberg, Sandnes, Sirdal, Sokndal, Sola, Stavanger, Strand og Time.

Tingretten utøver dessuten domsmyndighet på innretninger og anlegg for undersøkelse etter eller utnyttelse, lagring eller transport av undersjøiske naturforekomster på norsk kontinentalsokkel og i norsk økonomisk sone syd for 62. breddegrad.

Referanser

Eksterne lenker
 

Tingretter i Norge
Etableringer i 2021
Myndigheter i Rogaland